Document ID: /roh_data/filtered/fineweb-2-filterrobots_roh.jsonl.gz/45148

Durant il transport da material da la Chamanna d’Es-cha a La Punt Chamues-ch, ha l’helicopter sgulà tranter auter er pliras battarias solaras da l’implant fotovoltaic en la chamona dal CAS. In dals palletts cun 6 battarias è cupitgà sin il plazzal da deposit. Silsuenter è l’acid sulfuric cullà ord quatter da las sis battarias e sfundrà en il terren.
En tut saja vegnida contaminada in surfatscha da radund tschintg meters quadrats. Quella terra è entant allontanada sin ina profunditad da var 30 cm, di il manader da l'Uffizi da natira ed ambient Remo Fehr. La terra contaminada vegnia dismessa tar l'Ovra da cement a Vaz Sut, nua ch'ella vegn duvrada per producir cement.